**ANKETNI VPRAŠALNIK-odprtje šol za učence 9. razreda**

Spoštovani starši.

Na vrata je potrkal čas, ko bomo po tednih šole na daljavo ponovno prestopili šolski prag in sedli v šolske klopi, v ponedeljek, 25.5.2020. Prepričana sem, da bomo s skupnimi močmi lepo izpeljali tudi situacijo ob ponovnem odprtju šol. Zagotovo se tudi učenci veselijo, da bodo ponovno videli svoje prijatelje, mi učitelji pa se zelo veselimo njihovih zvedavih obrazov in trenutka, ko bo šola oživela v odmevih otroškega smeha. Po najboljših močeh se bomo potrudili, da ustvarimo kakovostno šolsko klimo, da se bodo v njej učenci počutili varno in lepo; da bo torej njihov prehod iz domačega dela nazaj v šolo kar se da pomirjajoč. Še naprej si želimo tako kakovostnega sodelovanja z vami, dragi starši, kajti tako lahko spletemo najlepše niti v dobrobit naših malih nadobudnežev. Žal je tovrstna odločitev o ponovnem odprtju šol prinesla tudi nekaj birokratskih kriterijev, ki jih moramo izpolniti, zato vas lepo prosimo za potrpežljivost. Zaradi lažje organizacije dela v prihodnjih dneh smo torej za vas pripravili nekaj vprašanj.

Prosimo vas, da nam rešen anketni vprašalnik vrnete nazaj do petka, **15. 5. 2020.**

1. Ali potrebujete prevoz svojega otroka s šolskim prevozom v šolo? DA NE
2. Ali potrebujete prevoz svojega otroka nazaj iz šole domov? DA NE
3. Ali bo vaš otrok v šoli imel kosilo? DA NE

Hvala za vašo pomoč.

Ravnateljica

Suzana Petek, l. r.